Dictionar de personaje literare pentru gimnaziu si liceu 135 de caracterizari - Mariana Badea
Realizarea unui dictionar de personaje literare este o intreprindere foarte grea si extrem de curajoasa, mai cu seama cand sarcina cade pe umerii unui singur autor. Cautati si veti vedea cat de rare sunt aceste dictionare! Elevii de gimnaziu si de liceu au, insa, mare nevoie de un astfel de instrument de lucru, care sa le ofere, in mod sintetic, fisele descriptive ale personajelor cu care se intalnesc in operele literare studiate la scoala. Numai un dascal cu mare experienta la catedra poate garanta succesul unui dictionar de personaje literare. Doamna profesor Mariana Badea are toate calitatile enumerate mai sus: are mare experienta didactica, este tenace, detine o deosebita putere de munca si de sinteza. Si are curajul sa plece de la Aleodor imparat pentru a ajunge (urmarind ordinea alfabetica) la Zoe Trahanache, trecand prin alte 132 de personaje. O felicit pe autoare pentru aceasta reusita editoriala, iar pe elevi ii invit sa-si procure dictionarul, fara a uita, evident, sa citeasca operele literare in totalitatea lor. - Petre Craciun, Presedintele Filialei Literatura pentru Copii si Tineret Uniunea Scriitorilor din Romania